Mogens Jørgensen kommer forbi Christmas Night i Hobro. Her bortauktionerer han gaver, doneret af den lokale handelsstandsforening. Overskuddet går til et lokalt, godt formål.

Kom og gør en god julehandel, lyder det fra Mogens, som fra klokken 17.00 bortauktionerer en række lækre gaver i Bies Gård ved Julemarkedet. Pengene går til et lokalt, godt formål og bliver overrakt direkte i TV2/NORD klokken 19.30, når vi sender fra Store Torv.